सांचौर जिला
सांचौर जिला भारत के राजस्थान राज्य के पश्चिमी क्षेत्र में स्थित एक जिला हैं जिसका प्रशासनिक मुख्यालय सांचौर शहर है। इस जिले की स्थापना 7 अगस्त, 2023 को जालौर जिले से अलग होने के बाद की गई। सांचौर जिले का कुल क्षेत्रफल 2,996 वर्ग किलोमीटर है, जिसमें 2,980.41 वर्ग किलोमीटर ग्रामीण इलाका और 16.00 वर्ग किलोमीटर शहरी क्षेत्र शामिल हैं। 2011 की जनगणना के अनुसार, जिले की जनसंख्या 487,458 है। सांचौर को जिला बनाने की विधिवत घोषणा राजस्थान के तत्कालीन मुख्यमंत्री अशोक गहलोत द्वारा 4 अगस्त 2023 को की गई। राज्य सरकार द्वारा 7 अगस्त 2023 को गैजेट नोटिफिकेशन जारी किया गया। इसमें 4 उपखंड शामिल किए गए। 1.सांचौर 2.बागोड़ा 3.चितलवाना 4.रानीवाड़ा